Xosé Antón Fernández

Xosé Antón Fernández , más conocíu col nomatu de Xosé Ambás ye un gaiteru, pandereteru, cantante y estudiosu de la tradición oral y musical d'Asturies y un referente nesta materia dientru del folclor asturianu.

Los sos raigaños afítense nel pueblu d'Ambás, aú la so familia atiende una quesería llamada Ca Sanchu, y que produz quesu Afuega'l pitu

 Etnógrafu 
Hai más de 10 años (enantes de 1997) que se dedica a atropar toa mena de tradición oral pelos pueblos d'Asturies creando un archivu sonoru etnográficu de gran valor. Dende los catorce años busca informantes que ye como noma elli a la xente de los pueblos que-y tresmiten los sos conocimientos, sobretou cantares. Ente les sos informantes, Ambás siempre destaca a Pepa Las Murias (portada del discu Tuenda), Taresa de Restiellu, Dolores d'El Reboḷḷal de Degaña, Vitoria de Banduxu, Alicia de Pieiga y Celestina Ca Sanchu, que ye la so "buola".

 Músicu 
Dientro del mundu musical tradicional asturiano forma parte de N'arba y Tuenda, del que ye cofundador.

 Televisión 
Foi'l presentador de la serie documental Camín de cantares, serie documental emitida na TPA que tien a la muyer asturiana del mundu rural y a la tradición oral como protagonista. Depués del fin d'esta serie, presentó na mesma canal Camín, espaciu que sigue la llinia argumental del so predecesor pero abriéndose a otres estayes de la cultura tradicional.

Presentó tamién el programa de RPA Canta l'uxu, dedicáu al folclor y los vezos y costumes asturianes. Nesti programa emitiénse documentos sonoros y testimonios orales atropaos por Ambás.

 Referencies 

 Enllaces esternos 
Ambás graba ayalgues

Categoría:Gaiteros y gaiteres d'Asturies
Categoría:Cantantes n'asturianu
Categoría:Persones de Grau
Categoría:Alumnáu de la Universidá d'Uviéu
Categoría:Enfermeros y enfermeres d'Asturies
Categoría:Músicos y músiques d'Asturies